Yuliya Ratkeviç

**Yuliya Ratkeviç** (d. 16 iyul 1985; Minsk, Belarus) — Azərbaycanı təmsil edən Belarus əsilli qadın güləşçi. Yuliya Ratkeviç 2012-ci ildə baş tutan Olimpiya Oyunlarında bürünc medal qazanıb. 2011-ci ildə Avropa çempionu olan Yuliya Ratkeviç, habelə Dünya Çempionatlarında bir qızıl, iki gümüş və iki bürünc medala layiq görülüb. 2015-ci ildə Azərbaycanı I Avropa Oyunlarında təmsil edən Yuliya Ratkeviç "Tərəqqi" medalı ilə təltif edilib.

## Həyatı
Yuliya Ratkeviç 16 iyul 1985-ci ildə Belarusun paytaxtı Minsk şəhərində anadan olub.

## Karyerası

### 2002–2005-ci illər:
Yuliya Ratkeviç 2002-ci ilin iyulunda Bolqarıstanın Albena şəhərində baş tutan gənclər arasında Avropa Çempionatında mübarizə apardı və turniri on idmançı sırasında doqquzuncu pillədə başa vurdu.

2003-cü ilin avqustunda isə Yuliya Ratkeviç İstanbul şəhərində baş tutan yeniyetmələr arasında Dünya Çempionatında mübarizə apardı. Yuliya Ratkeviç birinci mərhələdə Hindistan nümayəndəsi Səxavət Manjunu (4:0), növbəti mərhələdə isə Bolqarıstan nümayəndəsi Tzvenetxa Alexsovanı (6:0) məğlub eləsə də, üçüncü mərhələdə Rusiya nümayəndəsi Mariya Smolyaxovaya (1:8) məğlub oldu və çempionatı beşinci pillədə başa vurdu.

2004-cü ilin aprelində Yuliya Ratkeviç Avropa Çempionatlarında debüt etdi. İsveçin Haparanda şəhərində baş tutan turnirdə Yuliya Ratkeviç əvvəlcə Polşa nümayəndəsi Malqorzata Bassa-Roquşaya (0:4), sonra isə Almaniya nümayəndəsi Stefani Stubera (0:2) məğlub oldu. Daha sonra Yuliya Ratkeviç üçüncü mərhələdə İsveçrə nümayəndəsi Nadiya Meyera qalib gəlsə də (5:4), dördüncü mərhələdə Rusiya nümayəndəsi Lyubov Volossovaya (1:11), beşinci mərhələdə isə Polşa nümayəndəsi Malqorzata Bassa-Roquşaya (1:4) hesabı ilə məğlub oldu. Nəticədə beş görüşün birində qalib gələn, dördündə isə məğlub olan Yuliya Ratkeviç Avropa Çempionatını altıncı pillədə başa vurdu.

2004-cü ilin iyulunda isə Yuliya Ratkeviç Bolqarıstanın Sofiya şəhərində baş tutan gənclər arasında Avropa Çempionatında mübarizə apardı. Turnirin final görüşündə Polşa nümayəndəsi Emiliya Drzevinsxaya məğlub olan Yuliya Ratkeviç gənclər arasında Avropa Çempionatının gümüş medalına sahib oldu.

### 2007-ci il: Azərbaycana gəlişi

### 2008-ci il: Zədə və buraxılan olimpiada
### 2009-cu il: Dünya çempionluğu

### 2010-cu il: Dünya Çempionatında final
### 2011-ci il: Avropa çempionluğu

### 2012-ci il: London Olimpiadasında bürünc
### 2013-cü il: Universiadada qələbə

### 2014-cü il: Dünya Çempionatında final
### 2015-ci il: Las-Veqasda Dünya Çempionatı bürüncü

### 2016-cı il: Rio-de-Janeyro Olimpiadasında uğursuzluq

### Rio-de-Janeyro Olimpiadası
Rio-de-Janeyro Olimpiadasında 58 kiloqram çəki dərəcəsində yarışan London Olimpiadasının bürünc medalçısı Yuliya Ratkeviç medalın bir addımlığında uduzdu. Ratkeviç birinci görüşdə ötən, 2015-ci ilin Dünya çempionu Ukrayna güləşçisi Oksana Herhel ilə qarşılaşdı və gərgin görüşdən 7:5 hesablı qələbə ilə ayrıldı. 1/4 final mərhələsində Yuliya Ratkeviç Kolumbiya güləşçisi, 2008 və 2012-ci il Olimpiya Oyunlarının bürünc medalçısı Jakeline Renteria ilə üz-üzə gəldi. Görüş boyu Renteriadan üstün olan Ratkeviç 7:3 hesabı ilə qələbə qazandı və yarım-finala adladı. Yarım-finalda Yuliya Ratkeviç əfsanəvi Yaponiya güləşçisi, 3 qat Olimpiya və 10 qat Dünya çempionu Kaori İçoya 0:10 hesabı ilə məğlub oldu və bürünc medal uğrunda yarışdı. Həlledici görüşdə onun rəqibi Tunis nümayəndəsi Mərvə Əmri oldu. Həmin qarşılaşmda 3:0 hesabı ilə Ratkeviç öndə olsa da, gözlənilmədən Əmri görüşdə geri dönüş etdi və 6:3 hesabı ilə qarşılaşmamım qalibi oldu. Yuliya Ratkeviç isə XXXI Yay Olimpiya Oyunlarını 5-ci pillədə başa vurdu.

## Uğurları

## Həmçinin bax
* Azərbaycan 2012 Yay Olimpiya Oyunlarında
* Azərbaycan 2016 Yay Olimpiya Oyunlarında

## İstinadlar